দেশের নিরাপত্তার স্বার্থে তৃণমূল কেন্দ্রের পাশেই, অবস্থান স্পষ্ট করলেন মমতা

কলকাতা: দেশের নিরাপত্তার (National Security Issue) স্বার্থে তৃণমূল ভারত সরকারের (India Government) পাশেই আছে এবং থাকবে। মুর্শিদাবাদ সফরে যাওয়ার আগে পহেলগামে হামলা নিয়ে নিজের ও দলের অবস্থান স্পষ্ট করে দিলেন মুখ্যমন্ত্রী মমতা বন্দ্যোপাধ্যায় (Mamata Banerjee)। এদিন মমতা বলেন, দেশের নিরাপত্তাপ প্রশ্নে কোনও রাজনীতি নয়। এর আগে পহেলগাম ঘটনা নিয়ে দলের নেতামন্ত্রীদের ‘আলটপকা’ মন্তব্য না করার নির্দেশও দিয়েছিলেন মুখ্যমন্ত্রী।

অভিযোগ, পহেলগামে পর্যটকদের ধর্মপরিচয় জিজ্ঞাসা করে বেছে বেছে খুন করা হয়েছে। পহেলগামের  (Pahalgam Attack) ঘটনার পর প্রতিবাদের আগুনে ফুঁসছে দোশবাসী। ইতিমধ্যেই বেশ কয়েকটি কূটনৈতিক পদক্ষেপ নিয়েছে মোদি সরকার। তিন বাহিনীর প্রধানদের সঙ্গে আলাদা আলাদা বৈঠক করেছেন প্রধানমন্ত্রী নরেন্দ্র মোদি। পহেলগাময়ের ঘটনার পর দিল্লিতে সর্বদল বৈঠক ডেকেছিল কেন্দ্রীয় সরকার। সেখানে তৃণমূলের তরফে ছিলেন সাংসদ সুদীপ বন্দ্যোপাধ্যায়। সুদীপ বৈঠকে জানিয়ে ছিলেন , জাতীয় নিরাপত্তার প্রশ্নে তৃণমূল কেন্দ্রীয় সরকারের সিদ্ধান্তকে সমর্থন করবে। সোমবার মুর্শিদাবাদের যাওয়ার আগে এই সংক্রান্ত প্রশ্নের উত্তরে মমতা বলেন, ‘‘দেশে এখন যা চলছে, জাতীয় নিরাপত্তার যে ব্যাপার, আগেই বলেই দিয়েছি আমাদের দল কেন্দ্রীয় সরকারের পাশে থাকবে। কখনও ডিভাইড অ্যান্ড রুল করব না।’’ অর্থাৎ, পহেলগামের ঘটনার সুযোগকে কাজে লাগিয়ে রাজনীতি করতে চায় না তৃণমূল।

আরও পড়ুন:কেন এতদিন মুর্শিদাবাদ যাননি? জানালেন মমতা

অন্য খবর দেখুন